Stredná odborná škola

**Oznámenie o vyhlásení obchodnej verejnej súťaže**

**podľa ustanovení § 281 až §288 Obchodného zákonníka v znení neskorších predpisov**

na podávanie návrhov na uzavretie Nájomnej zmluvy za účelom prenechania do užívania  majetku vo vlastníctve Bratislavského samosprávneho kraja, zvereného do správy vyhlasovateľa

**PODMIENKY OBCHODNEJ VEREJNEJ SÚŤAŽE**

**1. Identifikácia vyhlasovateľa**

**Názov :** Stredná odborná škola

**Sídlo :** Ivanská cesta 21, 823 75 Bratislava

**IČO :** 42128790

**V zastúpení :** Ing. Ľubomír K o v a ľ, riaditeľ

**Kontaktná osoba :** Gablovská Iveta – prevádzka ŠI

**Tel. č. :** 0948 968 827, 02/48 204 253

**vyhlasuje obchodnú verejnú súťaž**

na výber navrhovateľa na uzavretie Nájomnej zmluvy za účelom prenechania do užívania majetku vo vlastníctve Bratislavského samosprávneho kraja, zverenému vyhlasovateľovi do správy.

**2. Špecifikácia predmetu obchodnej verejnej súťaže**

Predmetom súťaže na prenechanie do užívania formou Nájomnej zmluvy je prenájom časti betónového oplotenia školy v dĺžke 32 m pred križovatkou ciest Galvániho ulica a Ivanskej cesty, konkrétne :

**Prenájom časti betónového oplotenia školy v dĺžke 32 m na prevádzkovanie 6 ks reklamných zariadení umiestnených na tomto oplotení**

Stručný popis: Prenájom časti betónového oplotenia areálu školy v blízkosti križovatky ulíc Galvániho a Ivanskej cesty na prevádzkovanie 6 ks reklamných zariadení typu jednostranný billboard s rozmermi (š x v) 5,1 m x 2,4 m už osadených na tomto oplotení.

Termín obhliadky si môžu uchádzači dohodnúť telefonicky s poverenou osobou vyhlasovateľa, ktorou je p. Gablovská Iveta tel.: 0948 968 827 najneskôr do troch dní po nahlásení záujmu. Bližšie informácie na adrese : gablovska@sou.sk

**3. Typ zmluvy**

Nájomná zmluva na prenájom miest pre inštaláciu a prevádzku reklamného zariadenia.

**4. Lehota a spôsob predloženia návrhu**

Súťaž sa začína dňom jej uverejnenia na web stránke vyhlasovateľa a web stránke Bratislavského samosprávneho kraja, ako zriaďovateľa. Navrhovateľ predkladá svoj návrh v zmysle nasledovných inštrukcií :

1. **Deň, mesiac, rok a hodina, dokedy sa môžu predkladať návrhy :** do 15 dní po uverejnení súťaže na web stránke vyhlasovateľa a web stránke Bratislavského samosprávneho kraja , t.j. **do 07.06.2017 do 10:00 hod.** – rozhodujúci je dátum doručenia návrhu vyhlasovateľovi. Návrh možno doručiť poštou alebo osobne na sekretariát školy.
2. **Adresa, na ktorú sa má návrh doručiť :**

Stredná odborná škola, Ivanská cesta 21, 823 75 Bratislava

1. **Jazyk, v ktorom sa musí písomný návrh predložiť :** slovenský
2. **Forma predloženia návrhu :** všetky požadované dokumenty, ktoré budú súčasťou súťažného návrhu je nutné doručiť v papierovej forme v uzavretom obale označenom názvom a sídlom navrhovateľa a heslom :

**„Obchodná verejná súťaž - Prenájom časti betónového oplotenia na prevádzkovanie 6 ks reklamných zariadení – NEOTVÁRAŤ“**

1. **Predložený návrh musí okrem iného obsahovať najmä :**
* identifikačné údaje navrhovateľa ( pri FO : meno, priezvisko, rodné priezvisko, dátum narodenia, rodné číslo, adresa trvalého bydliska, pri PO : obchodné meno, sídlo, IČO, DIČ, IČ DPH, štatutárny orgán s uvedením oprávnenosti ku konaniu, originál výpisu z Obchodného registra ),
* označenie kontaktnej osoby navrhovateľa, telefonický kontakt a emailovú adresu, na ktorú mu bude oznámený výsledok obchodnej verejnej súťaže,
* navrhnutú výšku nájomného za predmet súťaže,
* písomné čestné vyhlásenie navrhovateľa, že súhlasí s podmienkami obchodnej verejnej súťaže uvedenými v článku 9 tohto oznámenia.

Súťažné návrhy doručené iným spôsobom, alebo po stanovenom termíne odovzdania nebudú do obchodnej verejnej súťaže prijaté. Návrh nemožno odvolať po jeho doručení vyhlasovateľovi.

**5. Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

**6. Spôsob výberu najvhodnejšieho návrhu na uzavretie zmluvy**

Predložený návrh bude možné zahrnúť do obchodnej verejnej súťaže len v prípade, ak jeho obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie nájomnej zmluvy.

**7. Kritéria výberu najvhodnejšieho návrhu na uzatvorenie zmluvy**

Vyhlasovateľ pri vyhodnocovaní predložených ponúk bude hodnotiť jediné kritérium :

**Najvyššia cena nájomného za prenajatú plochu za ks / rok**

Každý predložený návrh hodnotia členovia komisie samostatne s vyhodnotením kritéria. Prijatý predložený návrh hodnotí každý člen komisie individuálne. Poradie uchádzačov určuje ponúknutá najvyššia cena nájomného za prenajatú plochu za ks / rok. V prípade rovnosti cien u viacerých uchádzačov pre danú časť predmetu zákazky sa o úspešnom uchádzačovi rozhodne žrebovaním.

**8. Lehota na oznámenie vybraného návrhu ( akceptačná lehota )**

Navrhovateľovi, ktorý predložil najvhodnejší návrh, pošle alebo osobne doručí vyhlasovateľ oznámenie o prijatí jeho návrhu do 3 pracovných dní po vyhodnotení ponúk, neúspešným navrhovateľom pošle alebo osobne doručí oznámenie o odmietnutí ich návrhov.

**9. Ďaľšie podmienky vyhlasovateľa :**

a) vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,

b) vyhlasovateľ si vyhradzuje právo odmietnuť všetky predložené návrhy ( § 287 ods. 2 zákona č. 513/1991 Zb. Obchodného zákonníka ) a ukončiť obchodnú verejnú súťaž bez výberu súťažného návrhu,

c) návrh nemožno odvolať po jeho doručení vyhlasovateľovi,

d) vyhlasovateľ si vyhradzuje právo meniť všetky uvedené podmienky obchodnej verejnej súťaže,

e) vyhlasovateľ si vyhradzuje právo predľžiť lehotu na vyhlásenie vybraného súťažného návrhu,

f) vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch vyradiť návrh z obchodnej verejnej súťaže,

g) vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie,

h) vyhlasovateľ neuhrádza navrhovateľovi žiadne náklady spojené s účasťou v tejto obchodnej verejnej súťaži,

i) v prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí,

j) vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže,

k) vyhlasovateľ si vyhradzuje právo odmietnuť navrhovateľa v prípade ak tento je, alebo v minulosti bol dlžníkom vyhlasovateľa, resp. Bratislavského samosprávneho kraja, ako zriaďovateľa vyhlasovateľa.

**10. Všeobecné záväzné právne predpisy dodržiavané pri verejnej obchodnej súťaži :**

- zákon č. 513/1991 Zb. Obchodný zákonník v znení neskorších predpisov,

- zákon č. 40/1994 Zb. Občiansky zákonník v znení neskorších predpisov,

- zákon č. 162/1995 Z.z. o katastri nehnuteľností a o zápise vlastníckych práv a iných práv k nehnuteľnostiam (katastrálny zákon) v znení neskorších predpisov,

- Zásady hospodárenia a nakladania s majetkom Bratislavského samosprávneho kraja

V Bratislave, dňa 22.05.2017

 Ing. Ľubomír K o v a ľ

 riaditeľ SOŠ